അമിത വേഗതയിലെത്തിയ കാര് മതിലില് ഇടിച്ചു കയറി തുറവൂര്: ഓടിക്കൊണ്ടിരിക്കെ നിയന്ത്രണം തെറ്റിയ കാര് പാതയോരത്തെ വീടിന്റെ മതില് തകര്ത്തു . ആര്ക്കും പരിക്കില്ല.ദേശീയപാതയില് കോടംതുരുത്തില് ഞായറാഴ്ച രാത്രി 10 മണിയോടെയായിരുന്നു അപകടം. ചേര്ത്തല ഭാഗത്തു നിന്നും അമിത വേഗത്തിലെത്തിയ കാര് കോടംതുരുത്ത് പുത്തന്പുരയില് സുരേഷ് കുമാറിന്റെ വീടിന്റെ മുന്വശത്തെ മതിലില് ഇടിച്ചു കയറുകയായിരുന്നു. തൊട്ടടുത്ത് തട്ടുകടയില് ആളുകള് ഭക്ഷണം കഴിച്ചു കൊണ്ടിരുന്നപ്പോഴായിരുന്നു സംഭവം. കാര് ഗേറ്റിലിടിച്ചു നിന്നതിനാല് ദുരന്തമൊഴിവായി. ചന്തിരൂര് കുമര്ത്തുപടി സ്വദേശിയുടെ കാറാണ് അപകടത്തില്പ്പെട്ടത് .കാര് പൂര്ണ്ണമായി തകര്ന്നു.